केतु का गोचर आपकी राशि में होगा। यह आपके पहले घर में स्थित होगा। कुंडली का पहला घर व्यक्ति के स्वभाव, प्रकृति, मान-सम्मान, शारीरिक संरचना एवं स्वास्थ्य आदि का बोध कराता है। इस समय आपको गोचर के कारण मिले जुले परिणाम मिलेंगे। इस समय केतु के प्रभाव से आप आध्यात्मिक विषयों पर अधिक रुचि ले सकते हैं। आध्यात्मिक बातें और आध्यात्मिक ज्ञान आपको अपनी ओर आकर्षित कर सकता है। पारिवारिक और सांसारिक जीवन में मन कम लगेगा। यदि आप शादीशुदा हैं तो जीवनसाथी से दूरी बढ़ने की संभावना है। उधर सेहत को लेकर आपको थोडा़ सचेत रहना पड़ेगा। सेहत के प्रति बरती गई लापरवाही आप पर भारी पड़ सकती है।